มันนี่ทูเดย์
คลังจัดกิจกรรมวันแม่
2 ส.ค. 2559

คลังจัดกิจกรรมวันแม่ 
นายวิสุทธิ์ ศรีสุพรรณ รมช.คลัง เปิดเผยว่า กระทรวงการคลังได้จัดกิจกรรมงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ วันที่ 12 ส.ค. โดย พล.อ.ประยุทธ์ จันทร์โอชา นายกรัฐมนตรี เป็นประธาน และมีกิจกรรมปลูกต้นไม้เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ณ พื้นที่สวนป่าเบญจกิติ ซึ่งเป็นพื้นที่สวนป่าที่เพิ่มพื้นที่สีเขียวให้กรุงเทพฯ โดยสวนป่าแห่งนี้จะเป็นศูนย์รวมพรรณไม้ ความรู้เกี่ยวกับพรรณไม้ต่างๆ ในประเทศไทย รวมทั้งจำลองลักษณะทางธรรมชาติให้เป็นสวนป่าในเมือง ถือเป็นปอดแห่งใหม่ของกรุงเทพฯ  
ให้เงินกู้สหกรณ์
รายงานข่าวจากชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ชสอ.ได้จัดโครงการเงินกู้พิเศษ 2 เพื่อการบริหารสหกรณ์ โดยให้สมาชิกสหกรณ์กู้เงินเพื่อนำไปปล่อยกู้ต่อกับสมาชิกรายย่อย คิดอัตราดอกเบี้ย 4% (กรณีได้รับเฉลี่ยคืนเท่ากับอัตราปีก่อนอัตราดอกเบี้ยเงินกู้สุทธิจะอยู่ที่ 3.85%) ให้วงเงินกู้สหกรณ์และไม่เกิน 1,000 ล้านบาท ระยะเวลาเงินกู้ 36 งวด มีเงินเงื่อนไข สหกรณ์ที่จะกู้เงินจะต้องมีลูกหนี้ที่ไม่ก่อให้เกิดรายได้ (เอ็นพีแอล) 1.5%